
JAVASLAT 
 
ELJÁRÁS MEGINDÍTÁSA TÁRGYÁBAN


Mór Városi Önkormányzat Képviselő-testülete a 346/2025. (XI.26.) határozatával arról döntött, hogy a MÓRHŐ Kft. 2025. július 31-i fordulónapra készített közbenső mérlege alapján előírt osztalékelőleg kifizetésből keletkezett szabad pénzeszközét az Önkormányzati Magyar Államkötvénybe fekteti be. A Képviselő-testület az 59/2026. (II.18.) határozatával döntött azokról a fejlesztésekről, melyeket az államkötvénybe fektetett forrás felhasználásával kíván megvalósítani, melyek között szerepel a legalább 1 db telepített sebességmérő eszköz beszerzése és kihelyezése fejlesztési cél is.

Mór Városi Önkormányzat Képviselő-testületének Településfejlesztési Bizottsága tagjai 2026. február 26-án megbeszélést tartottak a sebességcsökkentő eszközök telepítése témakörben, melyre meghívták előadóként egy ilyen eszközök forgalmazásával és telepítésével foglalkozó cég, a MEDIRLAB Orvosbiológiai Fejlesztő Kft. (1145 Budapest, Amerika út 98. fszt.7.) képviselőjét is. A cég rendelkezésre bocsátotta az általa forgalmazott sebességmérő eszközök prospektusait, melyek a Városfejlesztési és -üzemeltetési Irodán rendelkezésre állnak, megtekinthetők.

Az előadást követően egyeztettünk a Móri Rendőrkapitányság rendészeti osztályvezetőjével arról, hogy milyen sebességmérő eszköz telepítése lehet hatásos, és melyik helyszínen. A rendvédelmi hatóság osztályvezetőjének véleménye szerint a jogkövetkezményt nem generáló sebességmérő eszköz hosszú távon nem érné el azt a kívánt célt, hogy a járművezetők a megengedett legnagyobb sebességet betartva közlekedjenek. Kisváros lévén hamar elterjedne a híre, hogy a sebességtúllépésnek nincs jogkövetkezménye. A kombinált vagy az önálló berendezés kiválasztását az anyagi lehetőségek függvényében az önkormányzat által szabadon eldönthetőnek ítélte és a helyszínnek az elmúlt évek baleseti adatainak áttekintését követően az Árki út valamelyik szakaszát javasolta, továbbá felajánlotta a pontos helyszín meghatározásában a közreműködését.

Mór Városi Önkormányzat Képviselő-testülete Településfejlesztési Bizottsága 2026. májusi soros ülésére előterjesztést készítettünk az addig összegyűjtött információk alapján sebességmérő eszközök telepítése tárgyában, melyben az Árki utca helyszínben gondolkodva három lehetséges verziót vázoltunk fel.

Az első verzió arra vonatkozott, hogy egy jogkövetkezményt generáló-, és ettől két irányban egy-egy jogkövetkezményt nem generáló lézeres-, ún. edukációs sebességmérő berendezés, valamint ezek előtt egy-egy előjelző tábla létesülne, mely egy hosszabb lefedettségű szakaszt eredményezne. Indikatív árajánlat szerint ennek a rendszernek a komplett létesítési költsége (egy sebességmérő és kettő előjelző kamera, üzembe helyezés, elektromos tervezés és engedélyezés, elektromos bekötés, két előjelző tábla, közútkezelői engedély és terv) azzal a megkötéssel, hogy az eszközök villanyoszlopra kerülnek ca. bruttó 10.500 eFt. Ezen felül éves karbantartási költség és kétévente esedékes hitelesítési díj merül fel.

A második verzió szerint csak a jogkövetkezményt generáló sebességmérő eszköz kerülne kihelyezésre egy-egy előjelző táblával. Ennek a létesítési költsége indikatív árajánlatok alapján ca. bruttó 6.000 eFt szintén azzal a megkötéssel, hogy az eszköz villanyoszlopra kerül. Es itt is további költség az éves karbantartás ás a kétévente esedékes hitelesítési díj. 

A harmadik verzió a különböző sebességmérő műszerek elhelyezésére szolgáló önálló oszlopos kabinet, mely indikatív árajánlat alapján önmagában ca. bruttó 2.500 eFt/db. Amennyiben ez a rendszer nem a rendvédelmi hatóság rendelkezésére álló sebességmérővel lenne használva, hanem új jogkövetkezményt generáló sebességmérő műszert igénylünk hozzá, a sebességmérő kamera ára ca. 4.000 eFt/db. Mindezen felül további költségtételek is felmerülnek (tervezés, közúti engedélyezés, közműegyeztetés, alapozás, áramszolgáltatói engedélyezés, villamos munkák, karbantartás). A Móri Rendőrkapitánysággal folytatott egyeztetés szerint a rendőri erő és a sebességmérő eszköz rendelkezésre állásától függően, külön megállapodás nélkül tudják működtetni a rendszert, mely az önkormányzatnak plusz költséget nem jelent. Ha viszont a rendőrség a saját kamerájával üzemelteti a rendszert, akkor csak a sebességmérésre előírt időn túl van lehetőségük a mérőeszközt a kabinetben elhelyezni és a rendszert működtetni. A rendvédelmi hatóság a fix telepítésű sebességmérő eszközt javasolja legegyszerűbb megoldásként, mely emberi erőforrás ráfordítás nélkül 24 órában ellenőriz és visszatartó erővel hat a közlekedőkre.

Hivatalunk indikatív árajánlatot kért egy másik cégtől is, ez a sebességmérő kamera radarhullámú működésű, míg a fentebbi típus lézeres működésű, a két készülék ára közel megegyező volt.
Mindezek alapján a Településfejlesztési Bizottság a 95/2026. (V. 26.) határozatával konkrét típus meghatározás nélkül az első verzió mellett döntött, mely alapján meghatároztuk az Árki utcában a három sebességmérő eszköz kihelyezésének pontos helyét és a Móri Rendőrkapitányságnál kezdeményeztük a helyszín rendvédelmi hatóság általi jóváhagyására irányuló eljárást.

A Móri Rendőrkapitányság a 07040/1438-5/2026.ált. iktatószámú 2026.09.03-án kelt levelében (előterjesztés melléklete) tájékoztatást adott arról, hogy az Országos Rendőr-főkapitányság, Rendészeti Főigazgatóság, Közlekedési Főosztály támogatta az alábbiak szerint részletezett tartalommal összeállított kérelmünkben szerepeltetett sebességmérő rendszer kihelyezését:
· 1 db jogkövetkezményt generáló fix sebességmérő berendezés (8127 j. Mór–Kocs összekötő út 5+284 km-szelvénye – Mór, Árki u. 91.);
· 1-1 db jogkövetkezményt nem generáló, edukációs fix sebességmérő berendezés (az előbbitől két irányban, egyenként ~65 méter távolságban);
· 1-1 db (F-031) „Közúti ellenőrzés” KRESZ tábla az edukációs fix sebességmérő berendezéstől számított 50 méter távolságban.

A Településfejlesztési Bizottság tagjainak a város parkolási rendjének felülvizsgálata témájában 2026. szeptember 24-én tartott megbeszélésén szóba került a sebességmérők beszerzésének és telepítésének ügye is és javasolták, hogy a nyilvános ajánlatkérési eljárást úgy készítse elő a Polgármesteri Hivatal, hogy az Árki utcai helyszínt alapul véve a további helyszíneket azonban nem meghatározva 1 db, 2 db és 3 db jogkövetkezményt generáló sebességmérő berendezésre lehessen árajánlatot adni, és a jogkövetkezményt nem generáló (edukációs) eszköz ebben az ajánlatkérésben ne szerepeljen, mely által az elképzelés szerint több ajánlattevőnek nyílik lehetősége az ajánlatételre, olyanoknak is akik nem rendelkeznek edukációs eszközzel.

Az ajánlattételi felhívás összeállításánál a korábban beszerzett indikatív árajánlatokat és információkat figyelembe véve határoztuk meg az ajánlatban szerepeltetett berendezés fő kritériumait:
· jogkövetkezményt generáló fix telepítésű sebességmérő kamera legyen,
· kompatibilis legyen-, azaz közvetlenül kommunikálni tudjon a Rendőrség szakrendszerével,
· villanyoszlopra telepíthető legyen,
· mindkét forgalmi sávot egyszerre tudja figyelni,
· legalább egy éves garanciával rendelkezzen.

A rendvédelmi hatósággal folytatott egyeztetés alapján előreláthatóan szükség lesz az ORFK általi helyszín jóváhagyás módosításának ismételt kezdeményezésére a kiválasztásra kerülő ajánlatnak megfelelően.

Az indikatív árajánlatok adatai alapján a beszerzési és telepítési költségeket alapul véve 3 db készülék együttes költsége várhatóan meghaladja a bruttó 12.700.000 Ft-ot, ezért a Mór Városi Önkormányzat 2026. évi költségvetésről szóló 2/2026. (II.20.) önkormányzati rendelet (a továbbiakban: Rendelet) 17. § (1) bekezdés c) pontjának cd) alpontja szerint az ajánlatkérési eljárás lefolytatása a Képviselő-testület hatáskörébe tartozik. A Rendelet 17. § (2a) bekezdése szerint a közbeszerzésekről szóló 2015. évi CXLIII. törvény hatálya alá nem tartozó, bruttó 12.700.000 Ft értékhatárt meghaladó értékű beszerzések esetében nyilvános ajánlatkérési eljárás lefolytatása mellett történik a nyertes ajánlattevő kiválasztása.

A Városfejlesztési és -üzemeltetési Iroda előkészítette az Ajánlattételi Felhívást, mely szerint 3 változatra kérünk ajánlatot. Az Ajánlattételi Felhívás a Képviselő-testület általi jóváhagyását követően a városi honlap felületén közzétételre kerül.


A Pénzügyi Bizottság és a Településfejlesztési Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:

HATÁROZAT-TERVEZET


Mór Városi Önkormányzat Képviselő-testülete az ajánlatkérő Önkormányzat részéről nyilvános ajánlatkérési eljárást indít a „Mór városban fix telepítésű sebességmérő berendezések beszerzése telepítéssel” tárgyban, amelyhez a határozat mellékletét képező Ajánlattételi Felhívást jóváhagyja.

A Képviselő-testület felkéri a Jegyzőt, hogy az Ajánlattételi Felhívást az ajánlattételi határidő lejáratáig az önkormányzat honlapján tegye közzé.


Határidő: 2026.10.02.
Felelős: jegyző(Városfejlesztési és -üzemeltetési Iroda)



Mór, 2026.09.28.




dr. Taba Nikoletta
jegyző


melléklet a …/2026. (IX.30.) határozathoz

AJÁNLATKÉRŐ
Mór Városi Önkormányzat
8060 Mór, Szent István tér 6.

Kapcsolattartó: Pál Domonkos 
Tel.: +36 30/179 8208
E-mail: pal.domonkos@mor.hu

Tárgy:
Mór városban fix telepítésű sebességmérő berendezések beszerzése telepítéssel 

Feladat 3 változatra bontva:

1. 1 db fix telepítésű sebességmérő kamera beszerzése a Mór, Árki utcában (8127 j. Mór–Kocs összekötő út 5+284 km-szelvénye – Mór, Árki u. 91.) jóváhagyott helyszínre telepítéssel az alábbi műszaki tartalommal:
· 1 db jogkövetkezményt generáló fix sebességmérő berendezés beszerzése, mely kompatibilis a Rendőrség szakrendszerével azzal közvetlen adatkapcsolatra képes, és mindkét forgalmi sáv egyidejű figyelésére alkalmas;
· A sebességmérő eszköz villanyoszlopra optimalizált telepítésének tervezése, a szükséges közútkezelői hozzájárulások és közműkezelői nyilatkozatok beszerzése;
· Áramszolgáltató hálózatára történő rákötés tervezése és az ehhez szükséges jóváhagyások beszerzése;
· Üzembe helyezés és hitelesítés;
· Legalább egy éves garancia biztosítása;
· Legalább 3 éves meghosszabbítható időtartamú karbantartás biztosítása.

2. 2 db fix telepítésű sebességmérő kamera beszerzése a Mór, Árki utcában (8127 j. Mór–Kocs összekötő út 5+284 km-szelvénye – Mór, Árki u. 91.) jóváhagyott helyszínre telepítéssel és egy később kiválasztásra kerülő helyszínre telepítéssel az 1. feladatban meghatározott műszaki tartalommal.

3. 3 db fix telepítésű sebességmérő kamera beszerzése a Mór, Árki utcában (8127 j. Mór–Kocs összekötő út 5+284 km-szelvénye – Mór, Árki u. 91.) jóváhagyott helyszínre telepítéssel és kettő később kiválasztásra kerülő helyszínre telepítéssel az 1. feladatban meghatározott műszaki tartalommal.

A sebességmérő eszközök telepítéséhez szükséges 1-1 db (F-031) „Közúti ellenőrzés” KRESZ tábla kihelyezése Ajánlatkérő feladata.

A három változat közül a kapott árajánlatok függvényében csak egy kerül kiválasztásra. Ajánlatkérő fenntartja a jogot arra, hogy a három változat közül bármelyiket kiválaszthatja.

Teljesítés határideje: 
1. változat esetében: a szerződéskötéstől számított 6 hónap, azzal, hogy a nyertes ajánlat kiválasztását követő legkésőbb 6 hónapon belül a Rendőrség általi helyszín jóváhagyás módosításáig az ajánlat fenntartását kell Ajánlattevőnek vállalnia, ezt követően kerül sor a szerződéskötésre.
2. és 3. változatok esetében: a szerződéskötéstől számított 6 hónap, azzal, hogy a nyertes ajánlat kiválasztását követő legkésőbb 1 éven belül a helyszín kiválasztásáig és Rendőrség általi jóváhagyásáig az ajánlat fenntartását kell Ajánlattevőnek vállalnia, ezt követően kerül sor a szerződéskötésre.
Ajánlatkérő előteljesítést mindhárom változat esetében elfogad.

Teljesítés helye:
1. változat esetében: Mór 1225 hrsz. közút (Mór, Árki utca) - 8127 j. Mór–Kocs összekötő út 5+284 km-szelvénye – Mór, Árki u. 91.
2. és 3. változatok esetében: Mór 1225 hrsz. közút (Mór, Árki utca) - 8127 j. Mór–Kocs összekötő út 5+284 km-szelvénye – Mór, Árki u. 91., a további helyszín(ek) később kerül(nek) kiválasztásra.

Szerződés meghatározása:
Vállalkozási szerződés

Az ajánlati ár kialakításával kapcsolatos elvárások:
· Az Ajánlattevőnek a jelen Ajánlattételi felhívás 1. számú mellékletét képező Ajánlattételi nyilatkozatot (felolvasólapot) kell kitöltenie az adott információk figyelembevétele mellett.
· Az Ajánlattevőnek az ajánlati árat úgy kell meghatároznia, hogy az adott tevékenységgel kapcsolatos valamennyi költségét fedezze.
· Az Ajánlattevő az Ajánlatkérő által elfogadott ajánlati áron felül egyéb költség és díjigény elszámolására nem jogosult.
· Az ellenszolgáltatás összege tartalmazza a szerződésszerű teljesítés valamennyi felmerülő – közvetlen és közvetett – költségét.
· A megajánlott összegen felül Ajánlattevő semmilyen egyéb ellenszolgáltatásra nem tarthat igényt. Az ajánlati ár a szerződés teljes időbeli hatálya alatt érvényes, rögzített ár.
· Az ajánlatokat nettó + ÁFA = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:
· Ajánlatkérő előleg, illetve részszámlák igénybevételét biztosítja, melyek rendje a megkötendő szerződésben kerül szabályozásra a kiválasztásra kerülő változatnak megfelelően. A végszámla az Ajánlattételi Felhívásban meghatározott feladat teljeskörű, szerződésszerű teljesítését követően, teljesítési igazolás birtokában állítható ki, az igénybe vett előleg összegével csökkentetve. A számlák fizetési határideje a kiállításától számított 15 nap.
· Ajánlatkérő továbbá szerződést biztosító mellékkötelezettségként késedelmi kötbért is előír:
- Amennyiben Ajánlattevő a munkát olyan okból teljesíti késedelmesen, melyért felelős (a hibás teljesítésből eredő késedelmet is beleértve) késedelmi kötbér fizetésére köteles melynek napi mértéke a nettó szerződéses ellenérték 0,5%-a. Ajánlatkérő a 30 napot meghaladó késedelem esetén jogosult a szerződést azonnali hatállyal felmondani.
- Amennyiben Ajánlattevőnek kötbérfizetési kötelezettsége merül fel, Ajánlatkérő a kötbér összegével csökkentve fizeti ki Ajánlattevő aktuális/esedékes számláját. Kötbérfizetési kötelezettség esetén Ajánlattevő köteles külön nyilatkozatban is elismerni Ajánlatkérő követelését. Amennyiben Ajánlattevő a kötbérfizetési kötelezettségének elismerését jogszerűtlenül megtagadja, Ajánlatkérő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

Kizáró okok:
Az eljárásban nem lehet Ajánlattevő, illetve alvállalkozó olyan gazdasági szereplő, aki
a) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
b) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
c) tevékenységét felfüggesztette vagy akinek tevékenységét felfüggesztették;
d) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
e) az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

Feltételek, melyek fennállása esetén az ajánlattevő vagy ajánlattevő és alvállalkozó(k) együttesen alkalmasak a szerződés teljesítésére (alkalmassági feltételek):

1. A műszaki-szakmai alkalmasság körében referenciaigazolással kell bemutatni:
-	Az ajánlattételi felhívás közzétételének évében vagy a közzétételt megelőző naptári évben az ajánlatban szerepeltetett típusú legalább két darab jogkövetkezményt generáló fix telepítésű sebességmérő berendezés tervezése, telepítése Magyarország területén a helyszín megjelölésével, üzembe helyezése és hitelesítése.

2. A műszaki-szakmai alkalmasság körében nyilatkozni szükséges:
· Sebességmérő eszközök előkészületi, engedélyeztetési és kivitelezési szakipari munkáinak területén szerzett gyakorlat, az eszközök telepítési munkáinak elvégzéséhez szükséges szakképzett fizikai- és eszközállomány megléte.

3. A gazdasági-pénzügyi alkalmasság körében nyilatkozni szükséges:
· Ajánlattevőnek az ajánlattételi felhívás közzétételét megelőző kettő, mérlegfordulónappal lezárt üzleti évben az éves beszámoló szerinti adózott eredménye nem lehet negatív.
· Az ajánlattételi felhívás közzétételét megelőző kettő naptári évben nem volt bármelyik pénzforgalmi számláján 30 napot meghaladó időtartamú sorban állás fedezethiány, végrehajtás vagy azonnali beszedési megbízás (inkasszó) miatt.

Igazolási mód: Ajánlattevőnek ajánlatában nyilatkoznia kell arról, hogy vele szemben kizáró ok nem áll fenn, és megfelel az előírt műszaki-szakmai és gazdasági-pénzügyi alkalmassági feltételeknek, továbbá a műszaki-szakmai alkalmasság igazolásához megfelelő referenciaigazolás(oka)t kell csatolnia. Amennyiben ajánlattevő csak alvállalkozó(k) bevonásával felel meg az előírt alkalmassági követelményeknek, úgy erre vonatkozóan csatolnia kell az erről szóló nyilatkozatát az alvállalkozó(k) megjelölésével (név, székhely, adószám), továbbá az alvállalkozó(k) által igazolni kívánt alkalmassági feltétel(ek)nek való megfelelésről és a jelen felhívás szerinti kizáró okok hiányáról a bevonni kívánt alvállalkozó(k) által cégszerűen aláírt nyilatkozato(ka)t, továbbá - amennyiben releváns - az alvállalkozó(k) részére kiállított referenciaigazolás(oka)t.

Az ajánlat beérkezésének határideje:
Dátum: 2026. 10. 16.
Időpont: 10:00
Postai úton: Móri Polgármesteri Hivatal (8060 Mór, Szent István tér 6.)
Személyes benyújtás esetén helyszín: Móri Polgármesteri Hivatal Városfejlesztési és -üzemeltetési Iroda (8060 Mór, Szent István tér 6.)

Ajánlatok nyilvános bontásának időpontja, helyszíne:
Időpont: 2026. 10. 16. 10:05
Helyszín: Móri Polgármesteri Hivatal Városfejlesztési és -üzemeltetési Iroda
	(8060 Mór, Szent István tér 6.)

Az ajánlatok benyújtásának módja:
Ajánlattevőnek ajánlatát jelen dokumentum 1. számú mellékletét képező „Ajánlattételi nyilatkozat (felolvasólap)”, a 2. számú mellékletét képező „Nyilatkozat a kizáró okokról és az alkalmasságról” dokumentumok kitöltésével kell megtenni, és a kitöltött eredeti cégszerű aláírással ellátott dokumentumokat a szakmai alkalmasságot igazoló dokumentumokkal (referenciaigazolásokkal) együtt az ajánlattételi határidő lejártáig postai úton vagy személyesen zárt borítékban kell megküldeni/benyújtani a fent megadott címre, a borítékon feltüntetve: „Mór városban fix telepítésű sebességmérő berendezések beszerzése telepítéssel” - NEM BONTHATÓ FEL AZ AJÁNLATTÉTELI HATÁRIDŐ LEJÁRTA ELŐTT”. Szükség esetén – az alkalmassági feltételeknél részletezettek szerint – alvállalkozó(k) bevonásáról szóló eredeti cégszerű aláírással ellátott nyilatkozat és az alvállalkozó(k) eredeti cégszerű aláírással ellátott nyilatkozata(i), referenciaigazolása(i) is csatolandó(k).

Az ajánlat határidőben benyújtottnak tekintendő, amennyiben bármelyik benyújtási úton (személyesen, posta) a megadott határidőben megérkezik az ajánlatkérőhöz.

Az ajánlatok értékelése:
· Az eljárás során biztosítjuk a lehetőséget részajánlattételre, azaz az ajánlat érvényességéhez nem szükséges valamennyi változatra ajánlatot adni. Az ajánlatok értékelése változatonként külön-külön történik. A három változat közül a kapott árajánlatok függvényében csak egy kerül kiválasztásra. Ajánlatkérő fenntartja a jogot arra, hogy a három változat közül bármelyiket kiválassza, a többi változat vonatkozásában az eljárást eredménytelennek nyilváníthatja. A kiválasztott változat tekintetében az Ajánlattételi Felhívásban előírt alkalmassági feltételeknek megfelelő és a legalacsonyabb összegű ellenszolgáltatást tartalmazó érvényes ajánlatot benyújtó ajánlattevő az eljárás nyertese..
· Az ajánlatok értékelése nem a nyilvános bontási eljárás során, hanem azt követően történik.
· Ajánlatkérő fenntartja a jogot arra, hogy az egész eljárást is indokolás nélkül eredménytelenné nyilváníthatja.

Ajánlat érvénytelenségének okai:
-	ajánlattevő nem a felhívásban leírtaknak megfelelően adja le az ajánlati árat, és/vagy hiányosan tölti ki a felolvasólapot;
-	ajánlattevő nem csatolja a kizáró okokról, valamint az alkalmasságról szóló nyilatkozatot vagy a szükséges referenciaigazolás(oka)t, szükség esetén az alvállalkozóról szóló dokumentumokat;
- 	az ajánlat egyéb módon nem felel meg a jelen felhívásban foglaltaknak;
-	ajánlat határidőn túli beérkezése.

Ajánlat részeként benyújtandó dokumentumok:
· Ajánlattételi nyilatkozat (felolvasólap) – 1. számú melléklet,
· Nyilatkozat a kizáró okokról és az alkalmasságról – 2. számú melléklet,
· Alkalmasság igazolására szolgáló dokumentumok (referenciaigazolások)
· Szükség esetén alvállalkozó bevonásáról szóló nyilatkozat és alvállalkozó alkalmassági nyilatkozata, referenciaigazolása

Egyéb információk:
Ajánlatkérő tájékoztatja az Ajánlattevőket, hogy jelen beszerzési eljárását nem a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

Az ajánlat érvényességi ideje:
1. változat esetében: az ajánlattételi határidő lejártától számított 6 hónap.
2. és 3.  változatok esetében: az ajánlattételi határidő lejártától számított 1 év

Az eljárás nyelve: Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az Ajánlattevőnek benyújtania. Az Ajánlatkérő hiteles fordítást nem vár el.

Alternatív ajánlat tétele nem lehetséges.

Az Ajánlatkérő hiánypótlásra egy alkalommal lehetőséget biztosít a formai hiányosságok (pl. hiányzó iratok, hiányos tartalmú iratok) és számítási hibák kiküszöbölése végett. Nem minősül formai hibának a felolvasólap nem megfelelő vagy hiányos kitöltése vagy csatolásának elmaradása.

Az Ajánlatkérő felhívja az Ajánlattevők figyelmét, hogy nyilvános bontási eljárást tart a Móri Polgármesteri Hivatal Városfejlesztési és -üzemeltetési Irodán 2026. 10. 16-án 10:05-kor, ahol az elkésett ajánlatot érvénytelenné nyilvánítja. Az Ajánlatkérőtől a benyújtott ajánlatok nem igényelhetők vissza. Az Ajánlatkérő a benyújtott ajánlatokat nem a nyilvános bontási eljárás keretében, hanem azt követően értékeli.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Ajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban. Ajánlattevő kizárólagos felelőssége, hogy az ajánlat a megadott határidőig beérkezzen.

Az Ajánlatkérő az ajánlatok értékelésének eredményéről e-mailben értesíti az Ajánlattevőket.

A szerződéskötés pontos időpontjáról és körülményeiről az Ajánlatkérő a nyertes Ajánlattevőt értesíti.

Az Ajánlatkérő kiköti, hogy a döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja. Az ajánlatételre való felkérés nem minősül konkrét szerződéskötési ajánlatnak. Ajánlatkérő a nyertes ajánlattevő értesítését követően is minden további jogkövetkezmény nélkül elállhat a szerződéskötéstől.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettel (személlyel) köt(het)i meg az Ajánlatkérő a szerződést.


	Az ajánlattételi határidő:

Dátum: 2026. 10. 16.
Időpont: 10:00





	Mór Városi Önkormányzat
	jegyző



Melléklet: 
1. számú melléklet: Ajánlattételi nyilatkozat (felolvasólap)
2. számú melléklet: Nyilatkozat a kizáró okokról és az alkalmasságról


1. számú melléklet

AJÁNLATTÉTELI NYILATKOZAT (FELOLVASÓ LAP)

Mór városban fix telepítésű sebességmérő berendezések beszerzése telepítéssel 

	Ajánlattevő neve:
	…………………………………….

	Ajánlattevő székhelye:
	……………………………………

	Ajánlattevő cégjegyzékszáma: 
	……………………………………

	Ajánlattevő belföldi adószáma:
	……………………………………

	Telefonszáma:
	……………………………………

	E-mail címe:
	……………………………………

	Kapcsolattartó neve:
	……………………………………



Tételes árajánlat

	Változat sorszáma
	Feladat megnevezése
	Nettó
	ÁFA (27 %)
	Bruttó

	1.
	1 db fix telepítésű sebességmérő kamera beszerzése a Mór, Árki utcában (8127 j. Mór–Kocs összekötő út 5+284 km-szelvénye – Mór, Árki u. 91.) jóváhagyott helyszínre telepítéssel az Ajánlattételi Felhívásban meghatározottak szerint
	……………. Ft
	…………… Ft
	………… Ft

	2.
	2 db fix telepítésű sebességmérő kamera beszerzése a Mór, Árki utcában (8127 j. Mór–Kocs összekötő út 5+284 km-szelvénye – Mór, Árki u. 91.) jóváhagyott helyszínre telepítéssel és egy később kiválasztásra kerülő helyszínre telepítéssel az Ajánlattételi Felhívásban meghatározottak szerint
	……………. Ft
	…………… Ft
	………… Ft

	3.
	3 db fix telepítésű sebességmérő kamera beszerzése a Mór, Árki utcában (8127 j. Mór–Kocs összekötő út 5+284 km-szelvénye – Mór, Árki u. 91.) jóváhagyott helyszínre telepítéssel és kettő később kiválasztásra kerülő helyszínre telepítéssel az Ajánlattételi Felhívásban meghatározottak szerint
	……………. Ft
	…………… Ft
	………… Ft



Ajánlatom az 1. változat esetében az ajánlattételi határidő lejártától számított 6 hónapig, a 2. és 3. változatok esetében az ajánlattételi határidő lejártától számított 1 évig érvényes.

Az ajánlatkérésben leírt feladatok teljesítéséhez szükséges szaktudással és jogosultságokkal rendelkezünk (vagy alvállalkozónk rendelkezik), az ajánlatkérésben megjelenített kötelezettségeket, feltételeket elfogadjuk.

…………………………………………, 2026. …………………… hó ………… nap



	
	P.H

…………………………………………….
ajánlattevő cégszerű aláírása


2. számú melléklet

NYILATKOZAT A KIZÁRÓ OKOKRÓL ÉS AZ ALKALMASSÁGRÓL


Alulírott …………………………………………………………… [név], mint a(z) ……………………………………………………………………………. [cégnév, székhely] ajánlattevő cégjegyzésre/kötelezettségvállalásra jogosult képviselője a „Mór városban fix telepítésű sebességmérő berendezések beszerzése telepítéssel” tárgyú Ajánlatkérés során ezennel felelősségem tudatában

n y i l a t k o z o m,

hogy

· Társaságunkkal szemben az Ajánlattételi felhívásban előírt kizáró okok nem állnak fenn,
· Társaságunk a 2011. évi CXCVI. tv. 3. § (1) bek. 1. pontja szerint átlátható szervezet, és
· Társaságunk 
· önállóan1
· alvállalkozó(k) bevonásával [footnoteRef:1] [1:  megfelelőt kérjük X-el jelölni] 

megfelel az Ajánlattételi felhívásban előírt műszaki-szakmai és gazdasági-pénzügyi alkalmassági feltételeknek.

Kelt: ……………………………………..



	……………………………………………
cégszerű aláírás

